ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
கோவிட் பொதுமுடக்கத்தின் சோதனையான காலகட்டத்திலும், 2020-21-இன் முதல் காலாண்டில் ரூ 146.59 கோடி என்னும் பாராட்டத்தக்க விற்பனையை BPPI எட்டியுள்ளது
இந்திய மருந்துகள் பொதுத்துறை நிறுவனங்களின் அலுவலகமான BPPI , பிரதமரின் மக்கள் மருந்தகத் திட்டத்தின் செயல்படுத்தும் முகமையாகும்.
கோவிட் பொதுமுடக்கத்தின் சோதனையான காலகட்டத்திலும், 2020-21-இன் முதல் காலாண்டில் ரூ 146.59 கோடி என்னும் பாராட்டத்தக்க விற்பனையை BPPI எட்டியுள்ளது. 2019-20-இன் இதே காலகட்டத்தில் இதன் விற்பனை ரூ 75.48 கோடியாக இருந்தது.
பொதுமுடக்கத்தின் போது தொடர்ந்து இயங்கிய மக்கள் மருந்துகங்கள், அத்தியாவசிய மருந்துகளின் தடையற்ற விநியோகத்தை உறுதி செய்தன. 15 லட்சம் முகக்கவசங்களையும், 80 லட்சம் ஹைட்ராக்சிகுளோரோகுயின் மாத்திரைகளையும், 100 லட்சம் பாரசிட்டமால் மாத்திரைகளையும் விற்று, ரூ 1260 கோடி பணத்தை மக்களுக்கு மிச்சப்படுத்தின.
உலகின் மிகப்பெரிய சில்லரை மருந்தகக் குழுமமான பிரதமரின் மக்கள் மருந்தகங்கள், நிலையான மற்றும் தொடர் வருமானம் உள்ள சுய வேலைவாய்ப்பையும் வழங்குகின்றன.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651798
(
சிறப்பு சேவைகள் மற்றும் கட்டுரைகள்
தமிழக அரசின், அரசு உயர்நிலை மற்றும் மேல்நிலைக் கல்வி நிறுவனங்களின் கடந்த கல்வியாண்டுக்கான கணக்கு தணிக்கை அறிக்கை
மத்திய அரசின் வேண்டுகோளுக்கு இணங்க அரசியல் சாசன சட்டம் 151–ன் படி தமிழக அரசின் தலைமை கணக்காயரின் தணிக்கை அறிக்கை சமர்ப்பிக்கப்பட வேண்டும். இதற்கு ஏதுவாக தமிழகத்தில் உள்ள அரசு உயர்நிலை மற்றும் மேல்நிலைக் கல்வி நிறுவனங்களின் கடந்த கல்வியாண்டுக்கான அதாவது கடந்த 2021 மார்ச் 31-ம் தேதியுடன் முடிவடைந்த கல்வியாண்டிற்கான, தலைமை கணக்காயரின் தணிக்கை அறிக்கை, தமிழக ஆளுநர் ஆர் என் ரவி அவர்களிடம் இன்று ஒப்படைக்கப்பட்டது. இந்த அறிக்கை வரும் சட்டப்பேரவைக் கூட்டத்தொடரில் தாக்கல் செய்யப்பட உள்ளது.
தமிழக அரசின் தலைமை கணக்காயர் சி நெடுஞ்செழியன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
இந்திய போட்டிகள் ஆணையம்
முகந்த் சுமி ஸ்பெஷல் ஸ்டீல் நிறுவனத்தின் 51 சதவீத பங்குகளை ஜம்னாலால் சன்ஸ் நிறுவனம் வாங்க சிசிஐ ஒப்புதல்
சந்தைப் போட்டிகள் சட்டம், 2002, 31வது பிரிவின் கீழ், முகந்த் சுமி ஸ்பெஷல் ஸ்டீல் நிறுவனத்தின் 51 சதவீத பங்குகளை ஜம்னாலால் சன்ஸ் நிறுவனம் வாங்க இந்திய சந்தைப் போட்டிகள் ஆணையம்  ஒப்புதல் அளித்துள்ளது.
இந்த இணைப்பு எம்எஸ்எஸ்எஸ் நிறுவனத்தின் 51 சதவீத பங்குகளை ஜேஎஸ்பிஎல் கையப்படுத்த வழிவகுக்கிறது. இரண்டும் ஒரே குழுமத்தை சேர்ந்த நிறுவனமாகும். 60 சதவீதத்துக்கும் அதிகம் இல்லாத எம்எஸ்எஸ்எல் நிறுவனத்தின் பங்குகளை ஜேஎஸ்பிஎல் மற்றும் சில தனிநபர்களும், கம்பெனிகள் சட்டத்தின் கீழ், குறைந்தபட்ச பங்குதாரர்கள் தேவைக்கு ஏற்ப கூட்டாக வைத்திருப்பர்.
ஜேஎஸ்பில் நிறுவனம், பஜாஜ் குழுமத்தின் பல நிறுவனங்களில் முதலீடு செய்துள்ள நிறுவனம். இது எந்தவித பொருட்கள் உற்பத்தியிலோ அல்லது வர்த்தகத்திலோ ஈடுபடவில்லை.
எம்எஸ்எஸ்எஸ்எல் நிறுவனம் சிறப்பு மற்றும் அலாய் எஃகு உற்பத்தி மற்றும் விநியோகத்தில் ஈடுபட்டுள்ளது.
மத்திய அமைச்சரவை
பொதுத்துறை காப்பீட்டு நிறுவனங்களுக்கு மூலதனம் அளிப்பதற்கான கருத்துருவுக்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஓரியண்டல் இன்சூரன்ஸ் நிறுவனம் , தேசிய இன்சூரன்ஸ் நிறுவனம் , யுனைடெட் இந்தியா இன்சூரன்ஸ் நிறுவனம்  ஆகிய பொதுத்துறையைச் சேர்ந்த மூன்று காப்பீட்டு நிறுவனங்களுக்கு முதலீடு வழங்குவதற்கான ஒப்புதல் அளிக்கப்பட்டுள்ளது.
மூன்று பொதுத்துறை காப்பீட்டு நிறுவனங்களின் மோசமான நிதிநிலை மற்றும் கடனை தீர்ப்பதற்குத் தேவையான முதலீடு ஆகியவற்றைக் கருத்தில் கொண்டு உடனடியாக ரூ.2,500 கோடி விடுவிக்க மத்திய அமைச்சரவை அனுமதி அளித்துள்ளது.
பெண்கள் மற்றும் குழந்தை நலன் அமைச்சகம்
“போதைப் பழக்கமற்ற அமிர்த காலம்”: போதைப் பொருட்கள் இல்லாத சூழலை குழந்தைகளுக்கு ஏற்படுத்துவதற்கான தேசிய பிரச்சாரம் துவக்கம்
உலக புகையிலை எதிர்ப்பு தினமான மே 31, 2023 அன்று, “போதை பழக்கமற்ற அமிர்த காலம்” என்ற தேசிய பிரச்சாரத்தை குழந்தைகள் உரிமைகள் பாதுகாப்பிற்கான தேசிய ஆணையம் தொடங்கியது. ஆரோக்கியமான மற்றும் போதைப் பழக்கம் இல்லாத இந்தியாவை ஊக்குவிக்கும் இந்தப் பிரச்சாரம், புகையிலை மற்றும் போதைப் பொருட்கள் இல்லாத நாட்டை உருவாக்கும் இயக்கத்தின் குறிப்பிடத்தக்க முன்முயற்சியாகும். புகையிலை இல்லா இந்தியா என்ற மக்கள் குழுவின் தொழில்நுட்ப ஆதரவுடன் குழந்தைகள் உரிமைகள் பாதுகாப்பிற்கான தேசிய ஆணையம் இந்தத் திட்டத்தை செயல்படுத்துகிறது. நாட்டில் குழந்தைகளிடையே அதிகரித்துள்ள புகையிலை மற்றும் போதைப் பொருட்கள் பிரச்சனைக்குத் தீர்வு காண்பதில் இந்தப் பிரச்சாரம் தீவிரமாக உள்ளது.
ஓ.டி.டி தளங்களில் புகையிலை காட்சிகளின் போது கடைப்பிடிக்க வேண்டிய கட்டுப்பாடுகள் குறித்து அண்மையில் மத்திய அரசு வெளியிட்டிருந்த அறிவிப்பிற்கு இந்த ஆணையத்தின் தலைவர் திரு பிரியங்க் கனூங்கோ மற்றும் பங்கேற்பாளர்கள் பாராட்டு தெரிவித்தனர். இது தவிர குழந்தைகளுக்கு புகையிலை பொருட்கள் இல்லாத சூழலை உருவாக்குவதற்காக, முன்மொழியப்பட்டுள்ள சிகரெட் மற்றும் பிற புகையிலைப் பொருட்கள் திருத்தச் சட்டத்தின் முக்கியத்துவத்தையும் அவர்கள் வலியுறுத்தினார்கள்.
சிகரெட் மற்றும் பிற புகையிலைப் பொருட்கள் சட்டம், குழந்தைகளிடையே புகையிலைப் பயன்பாட்டைத் தடுக்கும் முக்கிய கருவியாக செயல்படும் என்பதால் இதை தீவிரமாக ஆதரிப்பதாக திரு பிரியங்க் கனூங்கோ கூறினார். பிரத்தியேகமான பிரச்சாரத்தின் சிறப்பம்சங்கள் குறித்து பேசுகையில், புகையிலை பயன்பாட்டினால் குழந்தைகள் மறைமுகமாக அதிகளவில் பாதிக்கப்படுவதால் பள்ளிகளில் பிரகாரி குழுக்கள் ஏற்படுத்தப்பட்டிருப்பதாகத் தெரிவித்தார். இதுவரை சுமார் 60,000 குழுக்கள் அமைக்கப்பட்டு இருப்பதாகவும், பள்ளிகள் அருகில் புகையிலைப் பொருட்கள் விற்கப்படுவது குறித்த தகவல்களை இந்தக் குழுவின் உறுப்பினர்கள் அரசுக்குத் தெரிவிப்பார்கள் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1930384
எஃகுத்துறை அமைச்சகம்
விடுதலையின் அம்ரித் மகோத்சவத்தை குறிக்கும் ஃபிட் இந்தியா சுதந்திர ஓட்டத்தில் செய்ல், ரூர்கேலா எஃகு ஆலை பங்கேற்பு
விடுதலையின் அம்ரித் மகோத்சவத்தின் ஒரு பகுதியாக நாடு முழுவதும் நடத்தப்பட்ட ஃபிட் இந்தியா சுதந்திர ஓட்டத்தில் செய்ல், ரூர்கேலா எஃகு ஆலை பங்கேற்றது. பிஎஸ்எல் மற்றும் ஆர்எஸ்பி-யின் இயக்குநர்  திரு அமரேந்து பிரகாஷ் ஓட்டத்தை கொடியசைத்து தொடங்கி வைத்தார்.
நிகழ்ச்சியில் பேசிய அவர், உடல்நலம் குறித்து அனைவரும் மிகவும் கவனமாக இருக்க வேண்டுமென்றும், அதற்காக தினமும் குறிப்பிட்ட நேரம் ஒதுக்க வேண்டும் என்றும் கேட்டுக்கொண்டார். ஆரோக்கியம் மற்றும் பாதுகாப்புக்கு சம முக்கியத்துவம் அளிக்கப்பட வேண்டுமென்றும், எந்த சமரசத்திற்கும் இடமில்லை என்றும் அவர் கூறினார்.
தினமும் குறைந்தது 30 நிமிடங்கள் உடல் நலத்திற்காக ஒதுக்க ஓட்டத்தில் பங்கேற்றவர்கள் உறுதிமொழி எடுத்துக்கொண்டனர்.
நாட்டின் வரலாற்று சிறப்புமிக்க 75-வது ஆண்டு சுதந்திர கொண்டாட்டங்களின் ஒரு பகுதியாக நாட்டு மக்களின் உடல் உறுதி மற்றும் ஆரோக்கியத்தை உறுதி செய்வதே இந்த திட்டத்தின் நோக்கமாகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751656
வணிகம் மற்றும் தொழில்துறை அமைச்சகம்
‘சிறுதானியங்கள்- திறன் ஊட்டச்சத்து உணவு’ மாநாட்டில் மத்திய அமைச்சர் திரு பியூஷ் கோயல் சிறப்பு விருந்தினராக பங்கேற்பு
புதுதில்லியில் நாளை  நடைபெற உள்ள ‘சிறுதானியங்கள்- திறன் ஊட்டச்சத்து உணவு’ என்ற மாநாட்டில் மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் சிறப்பு விருந்தினராகக் கலந்து கொள்ளவிருக்கிறார். வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தின்  வாயிலாக மத்திய வர்த்தகம் மற்றும் தொழில்துறை அமைச்சகம், சிறுதானியங்களின் ஏற்றுமதியை ஊக்குவிக்கும் நோக்கத்தோடு இந்த மாநாட்டிற்கு ஏற்பாடு செய்துள்ளது. ‘சர்வதேச சிறுதானியங்கள் ஆண்டு- 2023’ நிகழ்வின் முன்னோட்டமாக இந்த மாநாடு அமையும்.
வேளாண் உற்பத்தி நிறுவனங்கள், புத்தொழில் நிறுவனங்கள், ஏற்றுமதியாளர்கள், சிறுதானியங்கள் சார்ந்த பொருட்களின் உற்பத்தியாளர்கள் உள்ளிட்டோர் பெருவாரியாக இந்த நிகழ்ச்சியில் கலந்து கொள்வார்கள். இந்திய சிறுதானியங்கள் மற்றும் சிறுதானியங்கள் சார்ந்த பொருட்களின் கண்காட்சியும், வர்த்தக அளவிலான கூட்டமும் நடைபெறும்.
மத்திய வர்த்தகம் மற்றும் தொழில்துறை இணையமைச்சர் திருமதி அனுப்பிரியா பட்டேல், கௌரவ விருந்தினராக மாநாட்டில் கலந்து கொள்வார். வர்த்தகத் துறை செயலாளர் திரு சுனில் பரத்வால், வேளாண் துறை செயலாளர் திரு மனோஜ் அஹுஜா, அபேடா தலைவர் டாக்டர் எம். அங்கமுத்து, வர்த்தகத்துறை துணைச் செயலாளர் டாக்டர் எம். பாலாஜி ஆகியோரும் நிகழ்ச்சியில் பங்கேற்பார்கள்.
அறிவியல் மற்றும் தொழில்நுட்பத்துறை
அகமதாபாத் அறிவியல் நகரில் நடைபெறவுள்ள மாநில அறிவியல் மற்றும் தொழில்நுட்பத்துறை அமைச்சர்களின் குஜராத் அறிவியல் மாநாடு, மத்திய அரசின் ஒத்துழைப்போடு ஒருங்கிணைந்த அணுகுமுறையின் மூலம் ஏற்பு மற்றும் அளவு மேம்பாட்டுக்கு மாநிலத்தின் குறிப்பிட்ட தொழில்நுட்பங்கள் மற்றும் புதிய கண்டுபிடிப்புகளைக் கண்டறியும்
அகமதாபாத் அறிவியல் நகரில் பிரதமர் திரு நரேந்திர மோடி அவர்களால் தொடங்கி வைக்கப்படும் மாநில அறிவியல் மற்றும் தொழில்நுட்பத்துறை அமைச்சர்களின் இரண்டு நாள் குஜராத் அறிவியல் மாநாடு, மத்திய அரசின் ஒத்துழைப்போடு ஒருங்கிணைந்த அணுகுமுறையின் மூலம் ஏற்பு மற்றும் அளவு மேம்பாட்டுக்கு மாநிலத்தின் குறிப்பிட்ட தொழில்நுட்பங்கள் மற்றும் புதிய கண்டுபிடிப்புகளைக் கண்டறியும்.
2022 செப்டம்பர் 10 ஆம் தேதி தொடங்கும் இரண்டு நாள் மாநாட்டிற்கான ஏற்பாடுகள் பற்றி முழுமையாக ஆய்வு செய்தபின் மத்திய அறிவியல் மற்றும் தொழில்நுட்பத் துறை இணை அமைச்சர்  புவி அறிவியல்துறை இணை அமைச்சர் ) ; பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங்.ஊடகங்களிடம் இதனைத் தெரிவித்தார்.
மாநாட்டின் பரந்த கருப்பொருள் அறிவியல் மற்றும் தொழில்நுட்பத் துறைக்கான தொலைநோக்கு 2047-ஐ முன்வைப்பதாக இருக்கும், குறிப்பாக அறிவியல் மற்றும் தொழில்நுட்ப சவால்கள், மாநிலங்களின் தேவைகள் மற்றும் எதிர்கால வளர்ச்சிப் பாதை மற்றும் மாநிலங்களில் அறிவியல் மற்றும் தொழில்நுட்பத் துறைக்கான தொலைநோக்கு ஆகியவற்றை பூர்த்தி செய்வதாக இருக்கும்என்று டாக்டர் ஜிதேந்திர சிங் கூறினார்.
"மோடி அரசின் தற்சார்பு திட்டத்திற்கு இசைவாக 2030க்குள் ஆராய்ச்சி மற்றும் மேம்பாட்டில் தனியார் துறை முதலீட்டை இரட்டிப்பாக்குவதும் ,நாட்டின் மற்றும் மாநிலத்தின் ஒட்டுமொத்த பொருளாதாரத்திற்கு துணைபுரிவதும் அறிவியல் மாநாட்டின் முக்கிய நிகழ்ச்சிநிரலாக இருக்கும்" என்றும் டாக்டர் ஜிதேந்திர சிங் தெரிவித்தார்.
அனைத்து 28 மாநிலங்களின் அறிவியல் மற்றும் தொழில்நுட்பத் துறை அமைச்சர்கள், 8 யூனியன் பிரதேசங்களின் நிர்வாகிகள், மாநிலங்களின் முக்கிய அதிகாரிகள் - தலைமைச் செயலாளர்கள், மாநிலங்களில் அறிவியல் தொழில்நுட்பத் துறைக்குப் பொறுப்பான முதன்மைச் செயலாளர்கள் மற்றும் மத்திய அரசின் அனைத்து அறிவியல்துறை செயலாளர்களும் மாநாட்டில் பிரதிநிதித்துவம் செய்வார்கள் என்று எதிர்பார்க்கப்படுகிறது.
மாநில ஆராய்ச்சி மற்றும் மேம்பாட்டில் தனியார் துறை பங்கேற்பை ஊக்குவிக்க மத்திய மற்றும் மாநிலங்கள் இணைந்து செயல்படும், மேலும்அறிவியல் தொழில்நுட்பத் தொழில்துறையில் வலுவான மற்றும் நீண்ட கால மத்திய-மாநில ஒருங்கிணைப்பு மற்றும் கண்காணிப்பு நடைறையை மிக உயர்ந்த அளவில் நிலைநிறுத்த இம்மாநாடு முயற்சிக்கும் என்று அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1856633
நிதி அமைச்சகம்
வங்கியல்லாத நிதி நிறுவனங்கள் மற்றும் வீட்டுவசதி நிதி நிறுவனங்களுக்கு சிறப்புப் பணப்புழக்கத் திட்டம்: அமலாக்க நிலவரம்
2020, மே 13 அன்று மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமனால் சுயசார்பு இந்தியா திட்டத்தின் கீழான அறிவிப்புகளில் ஒன்றன் தொடர்ச்சியாக வங்கியல்லாத நிதிநிறுவனங்கள் மற்றும் வீட்டுவசதி நிதி நிறுவனங்களுக்கு ரூ. 30,000 கோடி சிறப்புப் பணப்புழக்கத் திட்டம் ஜூலை 1 முதல் அமல்படுத்தப்படுகிறது.
நிதிப்பிரிவுக்கு அமைப்பு ரீதியாக ஏற்படும் பிரச்சினையைத் தவிர்க்க சிறப்பு நோக்க அமைப்பின்  மூலம் வங்கியல்லாத நிதி நிறுவனங்கள் மற்றும் வீட்டுவசதி நிதி நிறுவனங்களின் பணப்புழக்கத்தை மேம்படுத்த இந்தத் திட்டம் தொடங்கப்பட்டுள்ளது.
இந்தத் திட்டத்திற்கு மிகுந்த ஆதரவு கிடைத்துள்ளது. 2020, ஜூலை 23 நிலவரப்படி ரூ. 3090 கோடி தொடர்புடைய ஐந்து  முன்மொழிவுகள் ஏற்கெனவே அனுமதிக்கப்பட்டுள்ளன. மேலும் ரூ. 13776 கோடி நிதி கோரி பெறப்பட்டுள்ள 35க்கும் அதிகமான விண்ணப்பங்கள் பரிசீலனையில் உள்ளன.
எஸ்எல்எஸ் அறக்கட்டளை எனும் எஸ்பிஐ மூலதனச் சந்தைகள் நிறுவனத்தால்  அமைக்கப்பட்ட எஸ்பிவி மூலம் இந்தத் திட்டம் அமல்படுத்தப்படுகிறது.
 இந்திய ரிசர்வ் வங்கிச் சட்டம், 1934இன் கீழ் ஆர்பிஐயுடன் பதிவுசெய்துள்ள நுண் நிதிநிறுவனங்கள் உள்ளிட்ட வங்கியல்லாத எந்த நிதிநிறுவனங்களும் தேசிய வீட்டுவசதி வங்கிச் சட்டம், 1987இன் கீழ் தேசிய வீட்டுவசதி வங்கியுடன் பதிவு செய்து கொண்டுள்ள எந்த வீட்டுவசதி நிதி நிறுவனங்களும், குறிப்பிட்ட சில நிபந்தனைகளுடன் இநதத் திட்டத்திலிருந்து நிதிபெறும் தகுதியுடையவை. அறக்கட்டளையால் சந்தாதாரர்கள் சேர்ப்புக்காக 3 மாதங்களுக்கு இந்தத் திட்டம் நீடித்திருக்கும். கடன்பத்திரங்களின் முதல் மற்றும் இரண்டாம் நிலை சந்தைக் கொள்முதல்களையும் வங்கியல்லாத நிதி நிறுவனங்கள் மற்றும் வீட்டுவசதி நிதி நிறுவனங்களின் குறுகிய காலப் பணப்புழக்கப் பிரச்சினைகளையும் எதிர்கொள்ளும் கோரிக்கைகளையும் இந்தத் திட்டம் அனுமதிக்கிறது. எனவே 90 நாள் முதிர்ச்சி மிகுதியுடன் தங்களின் நிரந்தர முதலீடுகளை வெளியேற்றக் காத்திருக்கும் சந்தைப் பங்கேற்பாளர்களும் கூட எஸ்எல்எஸ் அறக்கட்டளையை அணுகலாம்.
(Visitor Counter : 164
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
ஏழை விவசாயிகளுக்கு உழவர் கடன் அட்டைகள் வழங்குவதில் ஏற்பட்டுள்ள முன்னேற்றம் குறித்து ஆய்வு செய்வதற்காக மத்திய நிதியமைச்சர் நிர்மலா சீதாராமன் தலைமையில் நடைபெற்ற கூட்டத்தில் திரு பர்ஷோத்தம் ரூபாலா கலந்து கொண்டார்
கால்நடை பராமரிப்பு, பால் வளம் மற்றும் மீன்வளத் துறையிலிருந்து ஏழை விவசாயிகளுக்கு உழவர் கடன் அட்டை வழங்குவதில் உள்ள முன்னேற்றம் குறித்து, ஆய்வு செய்ய வங்கிகள் மற்றும் மண்டல கிராமப்புற வங்கிகளுடன் மத்திய நிதியமைச்சர் திருமதி நிர்மலா சீதாராமன் தலைமையில் நடைபெற்ற கூட்டத்தில் மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா கலந்து கொண்டார்.
நேற்று நடைபெற்ற கூட்டத்தில், இந்த விஷயத்தில் வங்கிகள் இணக்கமாக நடந்து கொள்ள சில நடவடிக்கைகளை திரு பர்ஷோத்தம் ரூபாலா பரிந்துரைத்தார். நிராகரிப்பதற்கான காரணங்களைத் தெளிவாகக் குறிப்பிட்டால், கள அலுவலர்கள் படிவங்களைச் சரிசெய்து மீண்டும் சமர்ப்பிக்க முடியும் என்று அவர் கூறினார். மல்தாரி  சமூகத்தைச் சேர்ந்தவர்களுக்கு உழவர் கடன் அட்டைகள் வழங்கப்பட வேண்டும் என்று அமைச்சர் பரிந்துரைத்தார். மேலும் ஜாமீன் எதுவும் கொடுக்க முடியாத ஏழை மீனவர்களுக்கு கடன் அட்டைகள் வழங்கப்பட வேண்டும் என்று அமைச்சர் கூறினார்.
மத்திய நிதித்துறை இணையமைச்சர் திரு பங்கஜ் சௌத்ரி, கால்நடை பராமரிப்பு மற்றும் பால்வளத்துறை செயலாளர் திரு அதுல் சதுர்வேதி, மீன்வளத்துறை செயலாளர் திரு ஜதீந்திரநாத் ஸ்வைன் மற்றும் நிதி சேவைகள் துறை செயலாளர் திரு சஞ்சய் மல்ஹோத்ரா ஆகியோர் கலந்து கொண்டனர்.
2018-19 பட்ஜெட்டில், மீன்பிடி மற்றும் கால்நடை வளர்ப்பு விவசாயிகளுக்கு அவர்களின் செயல்பாட்டு மூலதனத் தேவைகளைப் பூர்த்தி செய்ய உதவும் வகையில் உழவர் கடன் அட்டை வசதியை நீட்டிப்பதாக அரசு அறிவித்தது. உழவர் கடன் அட்டைகள், மீன்வளம் மற்றும் கால்நடை வளர்ப்பு விவசாயிகளுக்கு விலங்குகள், கோழிகள், பறவைகள், மீன், இறால், மற்ற நீர்வாழ் உயிரினங்கள் வளர்ப்பு மற்றும் மீன்களைப் பிடிப்பதற்கான குறுகிய கால கடன் தேவைகளைப் பூர்த்தி செய்ய உதவும்.
சொந்தமாக/குத்தகைக்கு படகு அல்லது சொத்துக்கள் இல்லாதவர்கள் போன்ற தற்சமயம் காப்பீடு இல்லாத மீனவர்களுக்கும் இந்த வசதியை விரிவுபடுத்துவதற்கான சாத்தியக்கூறுகளை ஆராய மீன்வளத்துறை முயற்சித்து வருகிறது. உழவர் கடன் அட்டைகளை முன்கூட்டியே அனுமதி வழங்குவதை உறுதி செய்வதற்கும் சம்பந்தப்பட்ட வங்கிகளுடன் தொடர் நடவடிக்கை எடுக்கப்பட வேண்டும் என மாநிலங்கள்/யூனியன் பிரதேசங்களை மீன் வளத்துறை அறிவுறுத்தியுள்ளது.
பிரதமர் அலுவலகம்
ஆசிய விளையாட்டுப் போட்டியில் வெண்கலம் வென்ற 10 மீட்டர் ஏர் பிஸ்டல் ஆடவர் அணிக்கு பிரதமர் வாழ்த்து
2022 ஆசிய விளையாட்டுப் போட்டிகளில் 10 மீட்டர் ஏர் பிஸ்டல் பிரிவில் வெண்கலப் பதக்கம் வென்ற இந்திய ஆடவர் அணிக்கு பிரதமர் திரு. நரேந்திர மோடி பாராட்டு தெரிவித்துள்ளார்.
அனிஷ் பன்வாலா, விஜய்வீர் சித்து, ஆதர்ஷ் சிங் ஆகியோரின் துல்லியமான, குழுப்பணியை பாராட்டியுள்ள பிரதமர், அவர்களது விடாமுயற்சி மற்றும் உறுதிக்காக வாழ்த்து தெரிவித்துள்ளார்.
ரசாயனம் மற்றும் உரங்கள் அமைச்சகம்
2020-21 நிதி ஆண்டின் முதல் இரண்டு காலாண்டுகளில் 65% வளர்ச்சியை எச் ஐ எல்  லிமிடெட் அடைந்துள்ளது
மத்திய ரசாயனம் மற்றும் உரங்கள் அமைச்சகத்தின் ரசாயனம் மற்றும் பெட்ரோகெமிக்கல்ஸ் துறையின் கீழ் செயல்படும் பொதுத்துறை நிறுவனமான எச் ஐ எல்  லிமிடெட் 2020-21 நிதி ஆண்டின் முதல் இரண்டு காலாண்டுகளில் ஏற்றுமதியில் வளர்ச்சியை அடைந்துள்ளது.
2020 ஏப்ரல் முதல் செப்டம்பர் வரை கடந்த வருடத்தின் இதே காலகட்டத்துடன் ஒப்பிடும் போது 65 சதவீத வளர்ச்சியை ஏற்றுமதிகளில் அடைந்துள்ளதாக எச் ஐ எல்  லிமிடெட் தெரிவித்துள்ளது.
டைக்குளோரோ டைபெனில் டிரைக்ளோரோ ஈத்தேன் மற்றும் வேளாண் ரசாயனங்களை தென் ஆப்பிரிக்க நாடுகள், லத்தின் அமெரிக்கா மற்றும் ஈரானுக்கு மேற்கண்ட காலகட்டத்தில் ஏற்றுமதி செய்ததன் காரணமாக இந்த குறிப்பிடத்தக்க வளர்ச்சி எட்டப்பட்டுள்ளது.
எச் ஐ எல்  லிமிடெட்டின் முயற்சிகளை பாராட்டிய மத்திய ரசாயனம் மற்றும் உரங்கள் அமைச்சர் திரு சதானந்த கவுடா, "கடந்த வருடத்துடன் ஒப்பிடும் போது 2020-21 நிதி ஆண்டின் முதல் இரண்டு காலாண்டுகளில் 65 சதவீத வளர்ச்சியை அடைந்துள்ள எச் ஐ எல்  லிமிடெட்டின் நிர்வாகம் மற்றும் குழுவினருக்கு வாழ்த்துகள். எதிர்வரும் வருடத்தில் இன்னும் வெற்றி பெற வாழ்த்துகிறேன்," என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1668751
---
(Visitor Counter : 147
பிரதமர் அலுவலகம்
போயிங் நிறுவனத்தின் தலைவர் மற்றும் தலைமை நிர்வாக அதிகாரி டேவிட் எல். கலோனுடன் பிரதமரின் சந்திப்பு
வாஷிங்டன் டிசியில் போயிங் நிறுவனத்தின் தலைவர் மற்றும் தலைமை நிர்வாக அதிகாரி திரு. டேவிட் எல். கலோனைப் பிரதமர் திரு நரேந்திர மோடி ஜூன் 23, 2023 அன்று சந்தித்தார்.
இந்தியாவின் விமானப் போக்குவரத்துத் துறையில் விமானங்களின் பராமரிப்பு, பழுதுபார்ப்பு, ஓவர்ஹால் உள்ளிட்ட பிரிவுகளில் போயிங்கின் நீண்டகால இருப்பு குறித்துப் பிரதமரும் திரு கலோனும் விவாதித்தனர், இந்தியாவின் விண்வெளி சாதன உற்பத்தித் தொழில்துறையிலும் முதலீடு செய்ய போயிங் நிறுவனத்துக்குப் பிரதமர் அழைப்புவிடுத்தார்.
பிரதமர் அலுவலகம்
ரஷ்யா - இந்தியா – சீனா முத்தரப்பு சந்திப்பு
பிரதமர் நரேந்திர மோடி, ரஷ்ய அதிபர் விளாடிமிர் புதின் மற்றும் சீன அதிபர் ஸீ ஜின்பிங்க் ஆகியோருடன் பியூனஸ் அயர்ஸ் நகரில் இன்று  முத்தரப்பு பேச்சுவார்த்தை நடத்தினார்.
மூன்று தலைவர்களும், சர்வதேச அமைப்புகளில் பரஸ்பர ஒத்துழைப்பை விரிவுபடுத்துவது குறித்த கருத்துக்களை பரிமாறிக் கொண்டதுடன், மூன்று நாடுகளிடையே மேலும் அதிக அளவிலான கலந்துரையாடல்களை ஊக்குவிப்பது குறித்தும் விவாதித்தனர். ஐக்கிய நாடுகள் சபை, உலக வர்த்தக அமைப்பு மற்றும் பழைய மற்றும் புதிய பன்னாட்டு நிதி நிறுவனங்கள் போன்ற உலகிற்கு பலனளிக்கக் கூடிய அமைப்புகளில், சீர்த்திருத்தங்களை மேற்கொள்ள வேண்டியதன் அவசியத்தையும், இவர்கள் ஒப்புக்கொண்டனர். பன்னாட்டு வர்த்தக நடைமுறைகளால் கிடைக்கும் பலன்கள் பற்றியும், சர்வதேச வளர்ச்சி மற்றும் வளத்திற்கான வெளிப்படையான உலகப் பொருளாதார சூழல் குறித்தும், மூன்று தலைவர்களும் விவாதித்தனர்.
பிரிக்ஸ், ஷாங்காய் ஒத்துழைப்பு அமைப்பு மற்றும் இ.ஏ.எஸ். நடைமுறைகள் மூலம், பயங்கரவாதம், பருவநிலை மாற்றம் போன்ற உலகளாவிய சவால்களை எதிர்கொண்டு, அனைத்துவிதமான கருத்து வேறுபாடுகளுக்கும் அமைதியான முறையில் தீர்வு காண்பதை ஊக்குவித்து, சர்வதேச மற்றும் பிராந்திய அமைதி மற்றும் நிலைப்பாட்டை மேம்படுத்த, மூன்று நாடுகளிடையே அனைத்து மட்ட் ங்களிலும் அடிக்கடி ஆலோசனை மேற்கொள்வது எனவும் மூன்று தலைவர்களும் ஒப்புக்கொண்டனர்.
ஆர்.ஐ.சி. முறையில் ஒத்துழைப்பதன் அவசியத்தை ஒப்புக்கொண்ட தலைவர்கள், இது போன்ற முத்தரப்பு சந்திப்புகளை பல்வேறு சர்வதேச மாநாடுகளை ஒட்டி, மேற்கொள்ள வேண்டியதன் அவசியத்தையும் அவர்கள் ஒப்புக்கொண்டனர்.
-----------
எம் எம் / கீதா
(Visitor Counter : 177
புதிய மற்றும் புதுப்பிக்கத்தக்க எரிசக்தி அமைச்சகம்
புது தில்லி கிழக்கு கித்வாய் நகரில் ஐஆர்இடிஏ காகிதமில்லா வணிக மையத்தைத் திறந்துள்ளது
புதிய மற்றும் புதுப்பிக்கத்தக்க எரிசக்தி அமைச்சகத்தின் நிர்வாகக் கட்டுப்பாட்டின் கீழ் உள்ள மத்திய அரசின் மினி ரத்னா  நிறுவனமான இந்திய புதுப்பிக்கத்தக்க எரிசக்தி மேம்பாட்டு நிறுவனம் புதுதில்லி கிழக்கு கித்வாய் நகர் அலுவலக வளாகத்தில் ஒரு அதிநவீன வணிக மையத்தை அமைத்துள்ளது. புதிய அலுவலகம் அதிநவீன தொழில்நுட்பம் மற்றும் புதுமையான தீர்வுகளை உள்ளடக்கி, காகிதப் பயன்பாட்டை நீக்கி, நிறுவனம் முழுவதும் திறமையான டிஜிட்டல் பணிப்பாய்வுகளை மேம்படுத்துகிறது ஐஆர்இடிஏ-வின் நிலையான நடைமுறைகளுக்கான அர்ப்பணிப்பில் ஒரு குறிப்பிடத்தக்க மைல்கல், முற்றிலும் காகிதமற்ற முறையில் செயல்பட வடிவமைக்கப்பட்ட அலுவலகத்தை, ஐஆர்இடிஏ தலைவர் மற்றும் நிர்வாக இயக்குனர் பிரதீப் குமார் தாஸ் இன்று திறந்து வைத்தார்.
காகிதமில்லாத அணுகுமுறையைப் பின்பற்றுவதன் மூலம், ஐஆர்இடிஏ அதன் கார்பன் தடத்தைக் குறைப்பது, கழிவு உற்பத்தியைக் குறைப்பது மற்றும் சுற்றுச்சூழலைப் பாதுகாப்பதில் பங்களிப்பதை நோக்கமாகக் கொண்டுள்ளது. கித்வாய் நகரில் உள்ள புதிய அலுவலகம், உற்பத்தித்திறன், ஒத்துழைப்பு மற்றும் ஊழியர்களின் நல்வாழ்வுக்கு உகந்த சூழலை உருவாக்கும் வகையில் மிக நுணுக்கமாக வடிவமைக்கப்பட்டுள்ளது. இது யோகா, தியானம் மற்றும் உடற்தகுதி நடவடிக்கைகளுக்கான பிரத்யேக இடங்கள் போன்ற மேம்பட்ட வசதிகளைக் கொண்டுள்ளது, இது ஊழியர்களின் உடல் மற்றும் மன நலனுக்கு முன்னுரிமை அளிக்க உதவுகிறது.
புதிய அலுவலகத்தை திறந்துவைத்து பேசிய பிரதீப் குமார் தாஸ், இன்றைய உலகில் நிலையான நடைமுறைகளின் முக்கியத்துவத்தை எடுத்துரைத்தார் இந்த மைல்கல்லை நனவாக்குவதில் ஈடுபட்ட அனைவருக்கும் அவர் நன்றி தெரிவித்தார்.
புதுதில்லியில் உள்ள அதன் பதிவுசெய்யப்பட்ட கார்ப்பரேட் அலுவலகத்தைத் தவிர, மும்பை, சென்னை, ஹைதராபாத், பெங்களூரு, புவனேஸ்வர் மற்றும் குவஹாத்தி ஆகிய இடங்களில் அமைந்துள்ள கிளை அலுவலகங்களுடன் ஐஆர்இடிஏ தனது எல்லையை விரிவுபடுத்தியுள்ளது.
மின்னணு மற்றும் தகவல் தொழில்நுட்பம்
இந்திய தனித்துவ அடையாள ஆணையத்தின் தலைமை நிர்வாக அதிகாரியாக மூத்த ஐஏஎஸ் அதிகாரி அமித் அக்ரவால் பொறுப்பேற்றார்
இந்திய தனித்துவ அடையாள ஆணையத்தின் தலைமை நிர்வாக அதிகாரியாக மூத்த ஐஏஎஸ் அதிகாரி அமித் அக்ரவால் பொறுப்பேற்றார். இவர் 1993-ம் ஆண்டின் சத்திஷ்கர் ஐஏஎஸ் தொகுப்பைச் சேர்ந்த அதிகாரி ஆவார்.
கான்பூர் ஐஐடியில் பட்டம் பெற்ற இவர், மத்திய அரசிலும், சத்திஷ்கர், மத்தியப் பிரதேசம் ஆகிய மாநில அரசுகளிலும் பல முக்கியமான பொறுப்புகளை வகித்தவர்.
இந்திய தனித்துவ அடையாள ஆணையத்தின் தலைமை நிர்வாக அதிகாரியாக பொறுப்பேற்பதற்கு முன் இவர், மத்திய மின்னணு மற்றும் தகவல் தொழில்நுட்ப அமைச்சகத்தின் கூடுதல் செயலாளராக பதவி வகித்தார்.
ஜவுளித்துறை அமைச்சகம்
தூய்மை இயக்கத்தை மக்கள் இயக்கமாக்க ஜவுளி அமைச்சகம் முயற்சி – அஜய் தம்தா
மும்பை பிரபாதேவி கடற்கரையில், மும்பை ஜவுளிக்குழு தூய்மை இயக்கம் ஒன்றுக்கு ஏற்பாடு செய்திருந்தது. 2018 மார்ச் 1-ஆம் தேதி முதல் 15-ஆம் தேதி வரை நடந்த சிறப்புத் தூய்மை இருவார விழாவில், மும்பை மக்கள் பெருமளவில் கலந்துகொண்டனர். இந்த இயக்கத்தின்போது, பத்து டன் குப்பைகள் அகற்றப்பட்டன.
இதுதொடர்பாகச் செய்தியாளர்களிடம் பேசிய மத்திய ஜவுளித்துறை இணையமைச்சர் திரு அஜய் தம்தா இதனைத் தெரிவித்தார். இந்தச் சிறப்பு இருவார விழாவுடன், இந்த ஆண்டு முழு வதும் தன்னார்வத் தூய்மை செயல்பாட்டாளர்களைத் தொடர்ச்சியாகத் தூய்மைப் பணிகளில் ஈடுபடுத்தத் திட்டமிட்டிருப்பதாகவும் திரு.தம்தா தெரிவித்தார்.
---
(Visitor Counter : 76
வணிகம் மற்றும் தொழில்துறை அமைச்சகம்
தொழில்முனைவோரை ஊக்கப்படுத்த ஸ்டார்ட் அப் இந்தியா புதுமை கண்டுபிடிப்புகள் வாரத்தின் 3-ம் நாளில் பயிலரங்குகள், இணையகருத்தரங்குகள்
தொழில்முனைவோரை ஊக்கப்படுத்த ஸ்டார்ட் அப் இந்தியா புதுமை கண்டுபிடிப்புகள் வாரத்தின் 3-ம் நாளில் பயிலரங்குகள், இணைய கருத்தரங்குகள் நாடு முழுவதும் வெற்றிகரமாக நடைபெற்றது. இதில் 19-க்கும் மேற்பட்ட அமைச்சகங்கள் மற்றும் பொதுத்துறை நிறுவனங்கள் கலந்துகொண்டு இந்தியாவில் ஸ்டார்ட் அப் சூழலை மேம்படுத்துவதற்கான வாய்ப்புகள் குறித்து எடுத்துரைத்தது.
பெண்களை தொழிலதிபர்களாக மாற்றுவதற்கான அவர்களுக்கு அதிகாரம் அளிப்பதற்கும், ஆதரவு அளிப்பதற்குமான கருத்தரங்கை ஐஐஎம் லக்னோ தொழில் காப்பகம் மையம் ஏற்பாடு செய்திருந்தது. இதில் பங்கேற்க 250-க்கும் மேற்பட்ட பெண்கள் பதிவு செய்திருந்தனர்.
தஞ்சாவூரில் உள்ள தொழில்நுட்ப வர்த்தக காப்பகம் ஏற்பாடு செய்திருந்த கருத்தரங்கில் வர்த்தக குறியீடு, வர்த்தக உரிமை உள்ளிட்டவை குறித்து எடுத்துரைக்கப்பட்டது.
கோயம்புத்தூரில் உள்ள ஏஐசி ரெய்ஸ் தனியார் வர்த்தக காப்பக நிறுவனம் 3 நாள் நிகழ்ச்சிக்கு ஏற்பாடு செய்துள்ளது. தமிழ்நாடு, புனே, ஒடிசாவிலிருந்து 10-க்கும் மேற்பட்ட கல்லூரிகளைச் சேர்ந்த 200-க்கும் மேற்பட்ட மாணவர்கள் இந்நிகழ்வில் பங்கேற்றனர்.
------
SM/IR/KPG/PK
(Visitor Counter : 92
நிலக்கரி அமைச்சகம்
நிலக்கரி/ பழுப்பு நிலக்கரி பொதுத்துறை நிறுவனங்களால் ஐந்து ஆண்டுகளில் கட்டப்பட்ட பதினைந்து சுற்றுச்சூழல் பூங்காக்கள்: பல்வேறு மாநிலங்களில் மேலும் 19 சுற்றுச்சூழல் பூங்காக்கள் அமைக்கப்பட உள்ளன
நிலக்கரி, பழுப்பு நிலக்கரி பொதுத்துறை நிறுவனங்கள் கடந்த 5 ஆண்டுகளில் 15 சுற்றுச்சூழல் பூங்காக்களை நிறுவியுள்ளன. சுற்றுச்சூழல் பூங்காக்களுக்கு அரசு எந்த நிதியும் ஒதுக்கவில்லை. சுற்றுச்சூழல் பூங்காக்களை நிறுவுதல், பராமரித்தல் ஆகியவற்றிற்கான செலவினங்கள் அந்தந்த நிலக்கரி, பழுப்பு நிலக்கரி பொதுத்துறை நிறுவனங்களால் நிதியளிக்கப்படுகின்றன.
அருகிலுள்ள பகுதிகளின் பொழுதுபோக்கு நோக்கத்திற்காக நிலக்கரி / பழுப்பு நிலக்கரி பொதுத்துறை நிறுவனங்களால் சுற்றுச்சூழல் பூங்காக்கள் உருவாக்கப்பட்டன, மேலும் இந்த சுற்றுச்சூழல் பூங்காக்களிலிருந்து கிடைக்கும் வருவாய் சுரங்கப் பகுதிகளின் மேம்பாட்டிற்கு செலவிடப்படவில்லை. இருப்பினும், சத்தீஷ்கரின் எஸ்.இ.சி.எல்., கெனபாரா சுற்றுச்சூழல் பூங்கா, சுரங்க சுற்றுலாவை மேம்படுத்துவதற்காக உள்ளூர் சுய உதவிக் குழுக்களால் பராமரிக்கப்படுகிறது. இந்த சுய உதவிக் குழுக்கள் தங்கள் வாழ்வாதாரத்திற்காக கெனபாரா சுற்றுச்சூழல் பூங்காவின் மிதக்கும் உணவகம், மீன் வளர்ப்பு மற்றும் படகு சவாரி வசதிகள் மூலம் வருவாய் ஈட்டி வருகின்றன.
தமிழ்நாட்டில் 2020-21ம் ஆண்டில் என்எல்சிஐஎல்-லில் சுரங்கம் ஒன்றில் சுற்றுச்சூழல் பூங்கா 182 நாட்களில் அமைக்கப்பட்டது. இதற்கு 328.21 லட்சம் ரூபாய் ஒதுக்கப்பட்டது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.